CELEX: 62015CN0559
Language: fi
Date: 2015-11-03 00:00:00
Title: Asia C-559/15: Ennakkoratkaisupyyntö, jonka Consiglio di Stato (Italia) on esittänyt 3.11.2015 – Onix Asigurari SA v. Istituto per la Vigilanza Sulle Assicurazioni (Ivass)

1.2.2016   
            
            
               FI
            
            
               Euroopan unionin virallinen lehti
            
            
               C 38/22
            
         Ennakkoratkaisupyyntö, jonka Consiglio di Stato (Italia) on esittänyt 3.11.2015 – Onix Asigurari SA v. Istituto per la Vigilanza Sulle Assicurazioni (Ivass)
   (Asia C-559/15)
   (2016/C 038/33)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Kantaja: Onix Asigurari SA
   
      Vastaaja: Istituto per la Vigilanza Sulle Assicurazioni (Ivass)
   
      Ennakkoratkaisukysymykset
   
   Ovatko yhteisön oikeus ja erityisesti direktiivin 92/49/ETY (1) 40 artiklan 6 kohta, komission tulkitsevan tiedonannon 2000/C/43/03 5 kohta ja yhteisön home country control -periaate esteenä tulkinnalle (kuten yksityisistä vakuutuksista annettujen säännösten koodeksin (codice delle assicurazioni private), joka on hyväksytty 7.9.2005 annetulla asetuksella (decreto legislativo) nro 209, 193 §:n 4 momentin tulkinta, johon tämä tuomioistuin yhtyy), jonka mukaan palvelujen tarjoamisen vapautta käyttävän vakuutusalan toimijan vastaanottavan valtion valvontaviranomainen voi antaa kiireellisessä tapauksessa sekä vakuutuksenottajien ja muiden vakuutusetuuksia koskevien oikeuksien haltijoiden etujen suojaamiseksi kieltomääräyksiä, erityisesti määräyksiä, joilla kielletään kyseistä toimijaa tekemästä uusia sopimuksia vastaanottavan valtion alueella ja jotka perustuvat siihen, että on harkinnan perusteella katsottu, että subjektiivinen edellytys, josta säädetään vakuutustoiminnan harjoittamista koskevan toimiluvan myöntämiseksi, eli erityisesti hyvää mainetta koskeva edellytys, ei ole alun perin täyttynyt tai ei enää täyty?
   
      (1)  Muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 73/239/ETY ja 88/357/ETY muuttamisesta 18.6.1992 annettu neuvoston direktiivi 92/49/ETY (kolmas vahinkovakuutusdirektiivi) (EYVL L 228, s. 1).